Institut Pertanian Bogor

Institut Pertanian Bogor (namo bahasa Inggris: IPB University, sabalumnyo Bogor Agricultural University; aksara Sunda: ᮄᮔ᮪ᮞ᮪ᮒᮤᮒᮥᮒ᮪ ᮕᮨᮁᮒᮔᮤᮃᮔ᮪ ᮘᮧᮌᮧᮁ) marupokan Paguruan Tinggi Nagari nan balokasi di Bogor, Jawa Barat. IPB dirasmikan pado tahun 1963, nan mano sabalum itu IPB marupokan ciek dari banyak fakultas patanian di Universitas Indonesia. Pado tangga 7 November 2017 lalu Institut Pertanian Bogor (IPB) resmi mandapekkan status akreditasi jo paringkek A badasakan hasia rapek pleno Badan Akreditasi Nasional Paguruan Tinggi (BAN-PT). Badasarkan hasia panilaian Business Innovation Center – Kamantrian Riset, Teknologi jo Pandidikan Tinggi RI, IPB manjadi paguruan tinggi di Indonesia nan paliang banyak malakukan inovasi dalam Inovasi Indonesia paliang Porspektif (sabanyak 39,71 persen) salamo sapuluah tahun baturut-turut (2008-2018). Hal itu takait jo kabahasilan IPB manghasilkan inovasi-inovasi jo kualitas baskala nasional maupun internasional. Pado tahun 2020, IPB bahasil mandapatkan paringkek 1 Kampus tabaik sa-Indonesia manuruik Kemdikbud. Sabalum diresmikan pado tahun 1963, IPB adolah sabuah fakultas pertanian pado Universitas Indonesia. Pado tanggal 1 September 1963. Presiden Partamo Indonesia, Ir. Soekarno, malakukan palatakan batu partamo pambangunan kampus sakaligus manandoi paresmian Institut Pertanian Bogor sabagai sabuah paguruan tinggi mandiri. Kini ko, Rektor IPB untuak pariode 2017-2022 adolah Prof. Dr. Arif Satria, S.P., M.Si. Kampus IPB ado lio kampus nan paliang gadang di babarapo lokasi untuak paruntukan khusus: Kampus IPB Dramaga sabagai kantor rektorat jo pusek kagiatan baraja-mangaja S-1, S-2 jo S3. Salain itu, disadiokan fasilitas sosial jo fasilitas umum. Kampus IPB Baranangsiang sabagai pusek kagiatan panalitian jo pambadayaan masarakaik sarato pandidikan pascasarjana eksekutif. Kampus IPB Gunung Gede sabagai pusek kagiatan pandidikan manajemen jo bisnis. Kampus IPB Cilibende sabagai pusek kagiatan pandidikan vokasional diploma. Kampus IPB Taman Kencana. Fakultas Fakultas nan ado di Institut Partanian Bogor, ado babarapo: Fakultas Pertanian Fakultas Kedokteran Hewan Fakultas Perikanan Fakultas Peternakan Fakultas Kehutanan dan Lingkungan Fakultas Teknologi Pertanian Fakultas Matematika dan Pengetahuan Alam Fakultas Ekonomi dan Manajemen Fakuktas Ekologi Manusia Sekolah Bisnis Rujuakan